
GROZĪJUMI
[bookmark: IntroA]Sieviešu tiesību un dzimumu līdztiesības komiteja aicina par jautājumu atbildīgo Nodarbinātības un sociālo lietu komiteju ņemt vērā turpmāk minēto.

<Amend>Grozījums Nr.		<NumAm>1</NumAm>

<DocAmend>Direktīvas priekšlikums</DocAmend>
<Article>2.a apsvērums (jauns)</Article>
	

	Komisijas ierosinātais teksts
	Grozījums

	
	(2a)	tā kā Eiropas Savienības Pamattiesību hartā ("Harta"), jo īpaši tās 3., 6., 7., 8., 14., 15., 16., 20., 21., 23., 24., 25., 26., 31., 34., 35., 36., 41., 42., 45. un 47. pantā minētas svarīgākās personu brīvības un tiesības, tostarp personām ar invaliditāti;

	
	(2b)	 tā kā 2022. gada 13. decembra rezolūcijā "Virzība uz vienlīdzīgu tiesību nodrošināšanu personām ar invaliditāti"1a ir pausts, ka  ES invaliditātes karte ir svarīga un vajadzīga;

	
	(2c)	tā kā 2023. gada 4. oktobra rezolūcijā par personu ar autismu tiesību saskaņošanu2a ir uzsvērts priekšlikuma par ES invaliditātes karti nozīmīgums;

	
	__________________

	
	1a https://www.europarl.europa.eu/doceo/document/TA-9-2022-0435_LV.html

	
	2a https://www.europarl.europa.eu/doceo/document/TA-9-2023-0343_LV.html


</Amend>
<Amend>Grozījums Nr.		<NumAm>2</NumAm>

<DocAmend>Direktīvas priekšlikums</DocAmend>
<Article>3.a apsvērums (jauns)</Article>
	

	Komisijas ierosinātais teksts
	Grozījums

	
	(3a)	tā kā dzimumu līdztiesība ir viena no ES vērtībām, kas iekļauta LES 2. pantā, un LESD 8. pantā ir minēts, ka ES visās savās darbībās tiecas novērst nevienlīdzību, nosakot integrētas pieejas dzimumu līdztiesības nodrošināšanai un dzimumu līdztiesības principu; tā kā Eiropas Savienība ir ratificējusi Stambulas konvenciju par vardarbības pret sievietēm un vardarbības ģimenē novēršanu un apkarošanu, tāpēc Stambulas konvencijā paredzētajai aizsardzībai un atbalstam bez diskriminācijas jābūt pieejamam visām sievietēm neatkarīgi no jebkādas invaliditātes;


</Amend>
<Amend>Grozījums Nr.		<NumAm>3</NumAm>

<DocAmend>Direktīvas priekšlikums</DocAmend>
<Article>3.b apsvērums (jauns)</Article>
	

	Komisijas ierosinātais teksts
	Grozījums

	
	(3b)	Konvencijas par personu ar invaliditāti tiesībām (UNCRPD) 5. pantā ietvertais līdztiesības un nediskriminācijas pilnvarojums ir būtisks, jo ar Eiropas invaliditātes karti ir paredzēts paātrināt personu ar invaliditāti līdztiesības sasniegšanu, īstenojot to vispārēju atzīšanu Eiropas Savienībā. Mobilitāte un brīva pārvietošanās ir jāskata dzimumsensitīvā veidā, lai šie tiesību akti palīdzētu atzīt sieviešu un meiteņu ar invaliditāti, kā arī personu ar invaliditāti māšu un aprūpētāju tiesības un pieņemt intersekcionālu pieeju, lai aizsargātu viņas pret diskrimināciju. Ir noteikti jāatzīst, ka sievietes un meitenes ar invaliditāti daudzās dzīves jomās cieš no diskriminācijas, kas ietver sociālo izolāciju, piekļuves trūkumu kopienas pakalpojumiem, zemas kvalitātes mājokļus, institucionalizāciju un nepienācīgu veselības aprūpi, kas liedz viņām sniegt ieguldījumu sabiedrības dzīvē un aktīvi tajā piedalīties. Sievietēm ar invaliditāti ir 10 reizes lielāks risks piedzīvot fizisku vai seksuālu uzbrukumu nekā sievietēm bez invaliditātes, tāpēc tām sievietēm, kuras cietušas no jebkādas ar dzimumu saistītas vardarbības, būtu jābūt pieejamai informācijai par piekļuvi specializētiem atbalsta pakalpojumiem. Kopumā sieviešu un meiteņu ar invaliditāti situācija ir sliktāka nekā vīriešiem un zēniem ar invaliditāti, un tas ir īpaši izteikti, piemēram, lauku apvidos, kur piekļuve pakalpojumiem un iespējām kopumā ir daudz ierobežotāka. Jebkurai personai ar faktisku invaliditāti saskaņā ar Konvencijas par personu ar invaliditāti tiesībām 1. pantā noteikto nozīmi, ja persona dzīvo citā ES dalībvalstī vai pārceļas uz citu ES dalībvalsti, būtu jābūt atzītam invaliditātes statusam.


</Amend>
<Amend>Grozījums Nr.		<NumAm>4</NumAm>

<DocAmend>Direktīvas priekšlikums</DocAmend>
<Article>6. apsvērums</Article>
	

	Komisijas ierosinātais teksts
	Grozījums

	(6)	UNCRPD mērķis ir veicināt, aizsargāt un nodrošināt, ka visas personas ar invaliditāti pilnībā un vienlīdzīgi izmanto visas cilvēktiesības un pamatbrīvības, un veicināt viņiem piemītošās cieņas ievērošanu, tādējādi nodrošinot viņu pilnīgu un efektīvu dalību un iekļaušanos sabiedrībā vienlīdzīgi ar citiem cilvēkiem. UNCRPD arī atzīst, ka ir svarīgi veikt atbilstīgus pasākumus, lai nodrošinātu piekļūstamību personām ar invaliditāti.
	(6)	UNCRPD mērķis ir veicināt, aizsargāt un nodrošināt, ka visas personas ar invaliditāti pilnībā un vienlīdzīgi izmanto visas cilvēktiesības un pamatbrīvības, un veicināt viņiem piemītošās cieņas ievērošanu, tādējādi nodrošinot viņu pilnīgu un efektīvu dalību un iekļaušanos sabiedrībā vienlīdzīgi ar citiem cilvēkiem. UNCRPD 6. pantā īpaši ir atzīts, ka sievietes un meitenes ar invaliditāti ir pakļautas vairākiem diskriminācijas veidiem, kas daudzos gadījumos ir saistīts ar dzimuma un invaliditātes faktoru pārklāšanos, ietekmējot visas viņu dzīves jomas, to skaitā mobilitāti, tāpēc valsts pusēm ir "jāveic pasākumi, lai nodrošinātu visu cilvēktiesību un pamatbrīvību pilnīgu un līdzvērtīgu ievērošanu" un jānodrošina pilnīga sieviešu attīstība, progress un iespēju nostiprināšana. Sievietes ar invaliditāti bieži saskaras ar intersekcionāliem diskriminācijas veidiem, tāpēc ES tiesību aktos ir jāintegrē intersekcionāla pieeja, lai pienācīgi risinātu atstumtības un diskriminācijas problēmu visaptverošā, sistēmiskā un strukturālā perspektīvā; ES dalībvalstīm ir saistoša UNCRPD, taču tās īstenošanā starp valstīm pastāv būtiskas atšķirības1a. Visās valstīs ir vajadzīgs progress personu ar invaliditāti līdztiesībā, piemēram, veicot ieguldījumus infrastruktūrā, spēju veidošanā un informētības uzlabošanas kampaņās. UNCRPD arī atzīst, ka ir svarīgi veikt atbilstīgus pasākumus, lai nodrošinātu universālu piekļūstamību personām ar invaliditāti, piemēram, funkcionālā analfabētisma gadījumos, kas lielākoties skar sievietes, jo īpaši saistībā ar pašreizējo direktīvu, un nodrošinātu personām ar invaliditāti pēc iespējas neatkarīgāku personīgo mobilitāti.

	
	(6a) Ir jāatzīst, ka sievietēm un meitenēm ar invaliditāti ir augstāks vardarbības un ļaunprātīgas izmantošanas, tostarp seksuālas izmantošanas, risks un lielāka neaizsargātība viņu dzimuma, vecuma un invaliditātes dēļ. 

	
	(6b) Skaitļi skaidri liecina, ka cilvēku ar invaliditāti aprūpētājas lielākoties ir sievietes, tāpēc dzimumsensitīva pieeja ir jāizmanto arī attiecībā uz aprūpētājiem.

	
	__________________

	
	1a ANO Konvencijas par personu ar invaliditāti tiesībām īstenošana, https://fra.europa.eu/sites/default/files/fra_uploads/fra-2023-uncrpd-human-rights-indicators_en.pdf


</Amend>
<Amend>Grozījums Nr.		<NumAm>5</NumAm>

<DocAmend>Direktīvas priekšlikums</DocAmend>
<Article>6.a apsvērums (jauns)</Article>
	

	Komisijas ierosinātais teksts
	Grozījums

	
	(6a)	(6a) tā kā Eiropas Dzimumu līdztiesības institūta dati1a liecina, ka Eiropas Savienībā 20 % sieviešu ar invaliditāti ir pilna laika nodarbinātībā salīdzinājumā ar 29 % vīriešu ar invaliditāti un 48 % sieviešu bez invaliditātes. 22 % sieviešu ar invaliditāti ir pakļautas nabadzības riskam salīdzinājumā ar 20 % vīriešu ar invaliditāti un 16 % sieviešu bez invaliditātes. 17 % sieviešu ar invaliditāti iegūst terciāro izglītību salīdzinājumā ar 18 % vīriešu ar invaliditāti un 32 % sieviešu bez invaliditātes. 11 % sieviešu ar invaliditāti ir neapmierinātas vajadzības attiecībā uz medicīniskajām pārbaudēm salīdzinājumā ar 10 % vīriešu ar invaliditāti un 3 % sieviešu bez invaliditātes; tā kā Eiropas Savienībā dzīvo aptuveni 46 miljoni sieviešu un meiteņu ar invaliditāti, kas ir ap 16 % no ES dzīvojošo sieviešu kopskaita un apmēram 60 % no personu ar invaliditāti kopskaita1b; tā kā Eiropas invaliditātes kartes izveidošanā ir jāizmanto dzimumsensitīva pieeja un jāievēro konkrētie ieteikumi, ko UNCRPD komiteja 2015. gadā pieņēma saistībā ar ES sākotnējo ziņojumu, jo īpaši par to, ka sieviešu un meiteņu ar invaliditāti integrēšanas perspektīvai jābūt ES dzimumu līdztiesības stratēģijas pamatā, līdz ar politiku, programmām un dzimumu perspektīvu ES Personu ar invaliditāti tiesību stratēģijā. Komiteja arī ieteica Eiropas Savienībai izstrādāt darbības sieviešu un meiteņu ar invaliditāti tiesību veicināšanā, izveidojot mehānismu progresa pārraudzībai, kā arī atbalstot un finansējot datu vākšanu un pētījumus par sievietēm un meitenēm ar invaliditāti1c; tā kā Eiropas Komisijai un ES dalībvalstīm ir jānodrošina pa dzimumiem sadalītu datu vākšana, lai izstrādātu novērtējumu par direktīvas ietekmi uz dzimumiem un garantētu integrētas pieejas dzimumu līdztiesības nodrošināšanai izmantošanu tās turpmākajā pārskatīšanā;

	
	__________________

	
	1a Intersekcionāla nevienlīdzība Eiropas Savienībā 2023. gadā, dzimumu līdztiesības indekss https://eige.europa.eu/gender-equality-index/2022/domain/intersecting-inequalities/disability/work

	
	1b https://www.edf-feph.org/women-and-gender-equality/

	
	1c Noslēguma piezīmes par Eiropas Savienības sākotnējo ziņojumu CRPD/C/EU/CO/1, Personu ar invaliditāti tiesību komiteja, 2015. gada 2. oktobris.


</Amend>
<Amend>Grozījums Nr.	<NumAm>6</NumAm>
<DocAmend>Direktīvas priekšlikums</DocAmend>
<Article>7. apsvērums</Article>
	

	Komisijas ierosinātais teksts
	Grozījums

	(7)	Eiropas sociālo tiesību pīlārs, ko 2017. gada 17. novembrī Gēteborgā izsludināja Eiropas Parlaments, Padome un Eiropas Komisija40, paredz, ka ikvienam neatkarīgi no invaliditātes ir tiesības uz vienlīdzīgu attieksmi un iespējām attiecībā uz piekļuvi tostarp sabiedrībai pieejamām precēm un pakalpojumiem (3. princips). Turklāt Eiropas sociālo tiesību pīlārā ir atzīts, ka personām ar invaliditāti ir tiesības uz pakalpojumiem, kas ļauj tām piedalīties sabiedrības dzīvē (17. princips).
	(7)	Eiropas sociālo tiesību pīlārs, ko 2017. gada 17. novembrī Gēteborgā izsludināja Eiropas Parlaments, Padome un Eiropas Komisija40, paredz, ka ikvienam neatkarīgi no invaliditātes ir tiesības uz vienlīdzīgu attieksmi un iespējām attiecībā uz nodarbinātību, sociālo aizsardzību, izglītību un piekļuvi sabiedrībai pieejamām precēm un pakalpojumiem (3. princips); un ka visās jomās ir jānodrošina un jāveicina vienlīdzīga attieksme pret sievietēm un vīriešiem un vienlīdzīgas iespējas sievietēm un vīriešiem (2. princips). Turklāt Eiropas sociālo tiesību pīlārā ir atzīts, ka personām ar invaliditāti ir tiesības uz pakalpojumiem, kas ļauj tām piedalīties darba tirgū un sabiedrības dzīvē, un uz viņu vajadzībām pielāgotu darba vidi (17. princips). (1) Eiropas sociālo tiesību pīlārā arī ir atzīts, ka ikvienam ir tiesības savlaicīgi piekļūt kvalitatīvai, cenas ziņā pieņemamai, profilaktiskai un ārstnieciskai veselības aprūpei (16. princips).

	_________________
	_________________

	40 Eiropas sociālo tiesību pīlārs. Iestāžu kopīgā proklamācija (OV C 428, 13.12.2017., 10. lpp.).
	40 Eiropas sociālo tiesību pīlārs. Iestāžu kopīgā proklamācija (OV C 428, 13.12.2017., 10. lpp.).


</Amend>
<Amend>Grozījums Nr.		<NumAm>7</NumAm>

<DocAmend>Direktīvas priekšlikums</DocAmend>
<Article>15.a apsvērums (jauns)</Article>
	

	Komisijas ierosinātais teksts
	Grozījums

	
	(15a)	tā kā personīgie palīgi var būt arī neoficiālie aprūpētāji, piemēram, ģimenes locekļi, vai ņemot vērā, ka sievietes, to skaitā sieviešu dzimuma ģimenes locekļi, uzņemas nesamērīgi lielu atbildību par cilvēku ar invaliditāti bezmaksas un maksas aprūpi;


</Amend>
<Amend>Grozījums Nr.		<NumAm>8</NumAm>
<DocAmend>Direktīvas priekšlikums</DocAmend>
<Article>16.a apsvērums (jauns)</Article>
	

	Komisijas ierosinātais teksts
	Grozījums

	
	(16a)	Ir jārisina izteiktais zināšanu trūkums par psihosociālo piekļūstamību, jo šā trūkuma dēļ netiek īstenoti nekādi atsevišķi un strukturāli pasākumi, lai novērstu šķēršļus, kas to kavē vai apgrūtina, ietverot attieksmes, administratīvus un sistēmiskus vai simboliskus šķēršļus, nolūkā palīdzēt apkarot stigmu un aizspriedumus, kuri noved pie diskriminācijas, vardarbības, ļaunprātīgas izmantošanas, sociālās atstumtības un segregācijas, kas veido šķēršļus personu ar invaliditāti tiesību efektīva īstenošanā un nedod priekšroku šādu personu autonomijas, gribas un izvēles ievērošanai.


<TitreJust>Pamatojums</TitreJust>
Ir vajadzīgs spēcīgāk aizsargāt sievietes ar invaliditāti. Eiropas invaliditātes kartei būtu jāietver privileģēts statuss sievietēm un meitenēm ar invaliditāti, kuras ir cietušas no vardarbības un ļaunprātīgas izmantošanas, steidzami pievēršot viņām uzmanību kā visapdraudētākajai grupai, lai īstenotu preventīvu rīcību.
</Amend>
<Amend>Grozījums Nr.		<NumAm>9</NumAm>
<DocAmend>Direktīvas priekšlikums</DocAmend>
<Article>24. apsvērums</Article>
	

	Komisijas ierosinātais teksts
	Grozījums

	(24)	Īpašie nosacījumi vai preferenciālais režīms ietver, piemēram, brīvu piekļuvi, samazinātus tarifus, samazinātas maksas vai lietošanas maksas par maksas ceļiem/tiltiem/tuneļiem, prioritāru piekļuvi, īpaši paredzētas sēdvietas parkos un citās sabiedriskās vietās, piekļūstamas sēdvietas kultūras vai sabiedriskos pasākumos, personīgo palīdzību, dzīvniekus palīgus, palīdzību pludmalē iekļūšanai ūdenī, atbalstu (piemēram, piekļuvi Braila rakstā, audio gidus, zīmju valodas tulkošanu), palīglīdzekļu vai palīdzības nodrošināšanu, ratiņkrēsla aizdošanu, peldoša ratiņkrēsla aizdošanu, tūrisma informācijas iegūšanu pieejamos formātos, elektriskā skrejriteņa izmantošanu uz ceļiem vai ratiņkrēsla izmantošanu velosipēdu joslās, netiekot sodītam, utt. Stāvvietu izmantošanas nosacījumi un stāvvietas ietver arī ilgāku stāvvietu izmantošanas laiku un īpaši paredzētas stāvvietas. Attiecībā uz pasažieru pārvadājumu pakalpojumiem papildus īpašajiem nosacījumiem vai preferenciālajam režīmam, ko saskaņā ar valsts tiesību aktiem vai praksi piedāvā personām ar invaliditāti, dzīvnieki palīgi, personīgie palīgi vai citas personas, kas pavada personas ar invaliditāti (vai personas ar ierobežotām pārvietošanās spējām) vai palīdz viņām, var ceļot bez maksas vai, ja iespējams, sēdēt blakus personai ar invaliditāti.
	(24)	Īpašie nosacījumi vai preferenciālais režīms ietver, piemēram, brīvu piekļuvi, samazinātus tarifus, samazinātas maksas vai lietošanas maksas par maksas ceļiem/tiltiem/tuneļiem, prioritāru piekļuvi, īpaši paredzētas sēdvietas parkos un citās sabiedriskās vietās, piekļūstamas sēdvietas kultūras vai sabiedriskos pasākumos, personīgo palīdzību, dzīvniekus palīgus, palīdzību pludmalē iekļūšanai ūdenī, atbalstu (piemēram, piekļuvi Braila rakstā, audio gidus, zīmju valodas tulkošanu), palīglīdzekļu vai palīdzības nodrošināšanu, ratiņkrēsla aizdošanu, peldoša ratiņkrēsla aizdošanu, tūrisma informācijas iegūšanu pieejamos formātos, elektriskā skrejriteņa izmantošanu uz ceļiem vai ratiņkrēsla izmantošanu velosipēdu joslās, netiekot sodītam, utt. Attiecībā uz pasažieru pārvadājumu pakalpojumiem papildus īpašajiem nosacījumiem vai preferenciālajam režīmam, ko saskaņā ar valsts tiesību aktiem vai praksi piedāvā personām ar invaliditāti, dzīvnieki palīgi, personīgie palīgi vai citas personas, kas pavada personas ar invaliditāti (vai personas ar ierobežotām pārvietošanās spējām) vai palīdz viņām, var ceļot bez maksas vai, ja iespējams, sēdēt blakus personai ar invaliditāti. Attiecībā uz efektīvu pasākumu pieņemšanu, lai nodrošinātu mobilitāti, ir jāapsver personu ar invaliditāti piekļūstamība dažādos sabiedriskā transporta veidos (vilciens, gaisa kuģis utt.)un tas, kam būs nepieciešama sava ratiņkrēsla izmantošana saistībā ar specializāciju personas drošuma garantēšanai.


<TitreJust>Pamatojums</TitreJust>
Personu ar invaliditāti nediskriminācija. Personām ar invaliditāti vajadzētu būt visām tiesībām saskaņā ar tādiem pašiem nosacījumiem kā pārējām personām. Tas ietver personu iespēju brīvi pārvietoties bez pārvietošanās ierobežojumiem un ar individuālu atbalstu, kas katrai personai ir vajadzīgs. Vispārējas piekļūstamības nodrošināšana saskaņā ar UNCRPD 9. pantu atbilstīgi iepriekšējiem grozījumiem.
</Amend>
<Amend>Grozījums Nr.		<NumAm>10</NumAm>

<DocAmend>Direktīvas priekšlikums</DocAmend>
<Article>2. pants – 1. punkts – 3.a un 3.b apakšpunkts (jauni)</Article>
	

	Komisijas ierosinātais teksts
	Grozījums

	
	3a) Informācijas un konsultāciju pakalpojumi sievietēm un meitenēm ar invaliditāti.

	
	3b) Specializēts informācijas pakalpojums, palīdzība un atbalsts no vardarbības cietušām sievietēm un meitenēm ar invaliditāti.


</Amend>
<Amend>Grozījums Nr.		<NumAm>11</NumAm>

<DocAmend>Direktīvas priekšlikums</DocAmend>
<Article>5. pants – 1.a punkts (jauns)</Article>
	

	Komisijas ierosinātais teksts
	Grozījums

	
	1.a	Dalībvalstis veic visus vajadzīgos pasākumus nolūkā atzīt visas personas ar invaliditāti, kurām ir Eiropas invaliditātes karte, lai nodrošinātu kartes sasvstarpēju atzīšanu par līdzekli aizsardzībai pret diskrimināciju invaliditātes dēļ ar izrietošām tiesībām uz piekļuvi visā ES tiesiskās aizsardzības līdzekļiem un mehānismiem, kas paredzēti tiesību pārkāpumu un efektīvas vienlīdzīgas attieksmes trūkuma apkarošanai. Konkrēti, dalībvalstis nodrošina, ka Eiropas invaliditātes karte ir vienlīdz piekļūstama cilvēkiem ar invaliditāti neatkarīgi no viņu dzimuma, rases, ādas krāsas, etniskās vai sociālās izcelsmes, ģenētiskajām īpatnībām, valodas, reliģijas vai pārliecības, politiskajiem vai jebkādiem citiem uzskatiem, piederības pie nacionālas minoritātes, īpašuma, izcelsmes, invaliditātes, vecuma, dzimuma vai seksuālās orientācijas.


</Amend>
<Amend>Grozījums Nr.		<NumAm>12</NumAm>

<DocAmend>Direktīvas priekšlikums</DocAmend>
<Article>6. pants – 5. punkts</Article>
	

	Komisijas ierosinātais teksts
	Grozījums

	5.	Eiropas invaliditātes karti izsniedz kā fizisku karti, un pēc 7. punktā minēto deleģēto aktu pieņemšanas to papildina ar digitālu formātu. Personām ar invaliditāti tiek dota iespēja izmantot vai nu digitālo, vai fizisko karti, vai abas.
	5.	Eiropas invaliditātes karti izsniedz kā fizisku karti, un pēc 7. punktā minēto deleģēto aktu pieņemšanas to papildina ar digitālu formātu. Personām ar invaliditāti tiek dota iespēja izmantot vai nu digitālo, vai fizisko karti, vai abas. Dalībvalstu izdotas Eiropas invaliditātes kartes pieprasīšanas un iegūšanas procesam jābūt vienkāršotam. Cilvēkiem ar invaliditāti, kuri piesakās kartes saņemšanai, varētu būt iespēja, piemēram, norādīt savas īpašās vajadzības kartes aizmugurē. Tādējādi nevajadzētu būt nekādiem fiziskiem vai digitāliem šķēršļiem viņu vienlīdzīgai piekļuvei kartes saņemšanai vai atjaunošanai bez maksas. Ir svarīgi visiem cilvēkiem ar invaliditāti, jo īpaši sievietēm un meitenēm ar invaliditāti, kuras īpaši ir pakļautas digitālās atstumtības riskam, garantēt kartes pilnīgu piekļūstamību un izmantojamību.


</Amend>
<Amend>Grozījums Nr.		<NumAm>13</NumAm>

<DocAmend>Direktīvas priekšlikums</DocAmend>
<Article>9. pants – 2. punkts</Article>
	

	Komisijas ierosinātais teksts
	Grozījums

	2.	Dalībvalstis veic atbilstīgus pasākumus, lai palielinātu sabiedrības informētību un informētu personas ar invaliditāti, tostarp piekļūstamā veidā, par Eiropas invaliditātes kartes un Eiropas invalīdu stāvvietas izmantošanas kartes pastāvēšanu un nosacījumiem, ar kādiem tās var iegūt, izmantot vai atjaunot.
	2.	Dalībvalstis veic atbilstīgus pasākumus, lai palielinātu sabiedrības, tostarp publisko iestāžu un privāto pakalpojumu sniedzēju, kas var sniegt pielāgotu atbalstu saskaņā ar 5. pantu, informētību par kartes pastāvēšanu un nosacījumiem. Dalībvalstis arī informē personas ar invaliditāti, tostarp piekļūstamā un dzimumneitrālā veidā, par kartes pastāvēšanu un informē personas ar invaliditāti, tostarp piekļūstamā veidā, par Eiropas invaliditātes kartes un Eiropas invalīdu stāvvietas izmantošanas kartes pastāvēšanu un nosacījumiem, ar kādiem tās var iegūt, izmantot vai atjaunot. Tām būtu arī jākoordinē visaptverošas visu attiecīgo dalībnieku apmācības integrētas pieejas dzimumu līdztiesības nodrošināšanai izmantošanā.


</Amend>
<Amend>Grozījums Nr.		<NumAm>14</NumAm>
<DocAmend>Direktīvas priekšlikums</DocAmend>
<Article>11. pants – 4. punkts</Article>
	

	Komisijas ierosinātais teksts
	Grozījums

	4.	Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.
	4.	Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu. Komisija arī apspriežas ar dzimumu līdztiesības ekspertiem un prasa katrai dalībvalstij un kompetentajām ES iestādēm pa dzimumiem sadalītus datus, lai veicinātu integrētu pieeju dzimumu līdztiesības nodrošināšanai un dzimumu līdztiesības principa ievērošanu budžeta plānošanā, ja nepieciešams.


</Amend>
<Amend>Grozījums Nr.		<NumAm>15</NumAm>
<DocAmend>Direktīvas priekšlikums</DocAmend>
<Article>13. pants – 2. punkts – b apakšpunkts</Article>
	

	Komisijas ierosinātais teksts
	Grozījums

	b)	noteikumus, kas paredz, ka publiskas iestādes vai privātas asociācijas, organizācijas vai citas juridiskas personas, kurām ir leģitīma interese nodrošināt šīs direktīvas noteikumu ievērošanu, var saskaņā ar valsts tiesību aktiem un procedūrām personas ar invaliditāti vārdā vai tās atbalstam ar šīs personas piekrišanu vērsties tiesā vai kompetentajās administratīvajās struktūrās jebkurā tiesvedībā vai administratīvajā procesā, kas paredzēts šajā direktīvā noteikto pienākumu izpildei.
	b)	noteikumus, kas paredz, ka publiskas iestādes, piemēram, līdztiesības iestādes vai privātas asociācijas, organizācijas vai citas juridiskas personas, kurām ir leģitīma interese nodrošināt šīs direktīvas noteikumu ievērošanu, var saskaņā ar valsts tiesību aktiem un procedūrām personas ar invaliditāti vārdā vai tās atbalstam ar šīs personas piekrišanu vērsties tiesā vai kompetentajās administratīvajās struktūrās jebkurā tiesvedībā vai administratīvajā procesā, kas paredzēts šajā direktīvā noteikto pienākumu izpildei.


</Amend>
<Amend>Grozījums Nr.		<NumAm>16</NumAm>

<DocAmend>Direktīvas priekšlikums</DocAmend>
<Article>16. pants – 2. punkts</Article>
	

	Komisijas ierosinātais teksts
	Grozījums

	2.	Ziņojumā, cita starpā, ņemot vērā sociālo un ekonomisko attīstību, aplūko Eiropas invaliditātes kartes un Eiropas invalīdu stāvvietas izmantošanas kartes izmantošanu, lai novērtētu nepieciešamību pārskatīt šo direktīvu.
	2.	Ziņojumā cita starpā aplūko Eiropas invaliditātes kartes un Eiropas invalīdu stāvvietas izmantošanas kartes izmantošanu, ņemot vērā sociālo un ekonomisko attīstību dalībvalstīs un Eiropas Savienībā kopumā, lai novērtētu nepieciešamību pārskatīt šo direktīvu. Ziņojumā iekļauj dzimumu analīzi, galveno uzmanību pievēršot tam, kā direktīvas noteikumi reāli un potenciāli ir ietekmējuši sieviešu un meiteņu ar invaliditāti brīvu pārvietošanos. Ziņojumā arī novērtē to stimulējošo pasākumu efektivitāti, ko dalībvalstis nodrošina pakalpojumu sniedzējiem. Tajā ņem vērā personu ar invaliditāti un attiecīgo nevalstisko organizāciju, jo īpaši personas ar invaliditāti pārstāvošu organizāciju un organizāciju, kas cīnās par dzimumu līdztiesību, kā arī ekonomiski ieinteresēto personu, atsauksmes. Komisija izveido digitālu portālu, kurā dzimumneitrālā veidā ir ievadīta visa informācija par priekšrocībām, ko sniedz Eiropas invaliditātes karte un Eiropas invalīdu stāvvietu izmantošanas karte visās dalībvalstīs.


</Amend>
<Amend>Grozījums Nr.		<NumAm>17</NumAm>

<DocAmend>Direktīvas priekšlikums</DocAmend>
<Article>16. pants – 3. punkts</Article>
	

	Komisijas ierosinātais teksts
	Grozījums

	3.	Dalībvalstis pēc Komisijas pieprasījuma un savlaicīgi dara zināmu Komisijai visu informāciju, kas tai nepieciešama šāda ziņojuma sagatavošanai.
	3.	Dalībvalstis pēc Komisijas pieprasījuma un savlaicīgi dara zināmu Komisijai visu informāciju, kas tai nepieciešama šāda ziņojuma sagatavošanai. Šī informācija cita starpā ietver skaidru dzimumperspektīvu par invaliditātes kartes īstenošanu. Dalībvalstis vāc pa dzimumiem sadalītus datus, lai konstatētu vairākkārtējas diskriminācijas veidus, ar ko sievietes un meitenes ar invaliditāti saskaras piekļuves ziņā, īpašiem nosacījumiem vai preferenciālu attieksmi attiecībā uz pakalpojumiem, aktivitātēm vai iespējām vai stāvvietu izmantošanas nosacījumiem un iespējām, kas piedāvātas vai rezervētas cilvēkiem ar invaliditāti vai personām, kas viņus pavada vai viņiem palīdz, tostarp personīgajiem palīgiem, saskaņā ar pienākumiem, kas izriet no Eiropas invaliditātes kartes vai Eiropas invalīdu stāvvietas izmantošanas kartes. Šie dati būtu jāizmanto novērtējumā par Direktīvas ietekmi uz dzimumiem, un ar tiem jāgarantē integrētas pieejas dzimumu līdztiesības nodrošināšanai izmantošana tās turpmākajā pārskatīšanā.


</Amend>

</RepeatBlock-Amend>

